Gelsemium sempervirens
Gelsemium sempervirens (Anglice: yellow jessamine et tantum jasmine, evening trumpetflower, gelsemium, et woodbine) est volubilis familiae Gelsemiacearum liana, in America temperata et tropica a Guatemala ad Civitates Foederatas Meridio-Orientales endemica.

Habitus 
Planta, caulibus tenuibus, ad 3–6 m alta crescere potest cum satis sit firmamentum scandendi in arboribus. Folia sunt sempervirentes, lanceolata, 5–10 cm longa, 1–1.5 cm lata, atroviridia nitida. Flores in fasciculis feruntur, floribus singulis flavis, aliquando medio aurantiaco, buccinatis, 3 cm longis, 2.5–3 cm latis. Flores sunt fragrantes, et nectar quod variissimos pollinatores attrahit gignunt.

Venenum 
Omnes huius plantae partes gelseminum et gelsemininum, alkaloida toxica ad strychninum cognata, continent, quare non comendae sunt. Sucus cutem infirmam inflammare potest. Pueri, hos flores parum florum Lonicerae intellegentes, veneno necati sunt, nectare ex flore sugendo. Nectar apibus quoque est toxicarium, et omne alvearium ab apibus conlectum interficere potest.

Contra haec pericula, G. sempervirens populo est gratum pro usu in hortis privatis in regionibus callidioribus, et super umbracula (Anglice: arbors) murosque saepe ducitur.

G. sempervirens est flos civitatis Carolinae Meridianae.

Notae

Nexus externi 

Flora Alabamae
Flora Arkansiae
Flora Floridae
Flora Georgiae (civitas CFA)
Flora Ludovicianae
Flora Mississippiae
Flora Carolinae Meridianae
Flora Carolinae Septentrionalis
Flora Tennesiae
Flora Virginiae
Flora Texiae
Flora Mexici
Flora Guatimaliae
Flora Honduriae
Gentianales
Plantae medicinales
Taxa Linnaei
Taxa J. Saint-Hilaire
Species plantarum